b'\n_START_ARTICLE_\nKirsti Jahilo\n_START_PARAGRAPH_\nKirsti Jahilo (s\xc3\xbcndinud 31. jaanuaril 1969 Tallinnas) on eesti kunstnik._NEWLINE_Ta on l\xc3\xb5petanud Tallinna Tallinna 17. Keskkooli ja Tallinna Kunstikooli ning osalenud kolm aastat Eesti Kunstiakadeemia ettevalmistuskursustel, t\xc3\xb6\xc3\xb6tanud 12 aastat stuudios Eesti Joonisfilm joonisfilmide \xc3\xbcmberjoonistaja ning animaatorina, osalenud rohkem kui 40 joonisfilmi loomisel. Kirsti Jahilo on tegutsenud aastatel 2005\xe2\x80\x932009 p\xc3\xa4evalehe Postimees lastelehe \xe2\x80\x9ePostip\xc3\xb5nn" kunstniku ja toimetajana. Ta on teinud  erinevate ettev\xc3\xb5tetega koost\xc3\xb6\xc3\xb6d firmas\xc3\xbcmboolika, logode, kaartide, plakatite jms. loomisel. Tegevusalad: fineart, \xc3\xb5limaal, graafiline joonis, seinamaaling, illustratsioonid, karikatuurid jm._NEWLINE_Kirsti Jahilo on alates 2010. aasta aprillist loovlahendusi pakkuva ettev\xc3\xb5tte O\xc3\x9c Sulg ja Kaabu juhataja.\n_START_SECTION_\nSaavutused\n_START_PARAGRAPH_\n2010. aastal Tallinna Keskraamatukogus andsid  kuni 16-aastased lugejad parima lasteraamatute illustraatori valimistel kunstnike kategoorias 6. koha Kirsti Jahilo illustratsioonidele raamatust "Draakon Rudolf" (kirjutas Ivo Parbus, Hotger, 2008). Kirjanike kategoorias v\xc3\xb5istles tol korral 180 raamatut, kunstnike kategoorias 234 raamatut. _NEWLINE_2010. aastal toimunud X Nukitsa Konkursil (aastatel 2008-2009 ilmunud raamatud) saavutas Jahilo kunstnike kategoorias 123. kunstniku hulgas 10. koha raamatuga "Draakon Rudolf" (kirjutas Ivo Parbus, Hotger, 2008). V\xc3\xb5istles 234 raamatut._NEWLINE_2008. aastal toimunud IX Nukitsa konkursil (aastatel 2006\xe2\x80\x932007 ilmunud raamatud) saavutas Jahilo kunstnike kategoorias 168 kunstniku hulgas 14.\xe2\x80\x9316. koha raamatuga "P\xc3\xa4kapikk Peetrikese lood" (kirjutas Ivo Parbus, Revelex, 2006).\n_START_SECTION_\nIsiklikku\n_START_PARAGRAPH_\nKirsti Jahilo on abielus humorist Valdo Jahiloga.'